“ครัวลุงจ่า” ร้านซีฟู้ดที่ตั้งอยู่ในตลาดโต้รุ่งหัวหินครับ ถ้าใครได้ยินว่าร้านตั้งอยู่ในตลาดโต้รุ่งก็คงจะคิดว่าเป็นร้านอาหารราคาแพงไว้ขายนักท่องเที่ยว แต่สำหรับร้านแห่งนี้กลับตรงกันข้ามด้วยราคามิตรภาพที่คุณภาพคับแก้วครับ  

หน้าร้านก็จะมีกุ้ง หอย ปู ปลา สดๆมาให้เลือก ถ้ายังรู้ว่าจะทานอะไรดี ก็มาเดินเลือกกันก่อนได้ครับ ส่วนจะเอาไปปรุงอะไร เมนูไหนเด็ดก็ถามพี่ที่เฝ้าอยู่หน้าร้านได้เลยครับ

สำหรับเมนูเด็ดของร้านซีฟู้ดในตลาดโต้รุ่งก็คงจะเป็นบรรดากุ้งมังกรตัวเขื่อง ที่ถูกนำมาวางโชว์เรียงราย อวดสายตาของบรดานักท่องเที่ยวที่เดินไปมาครับ สำหรับกุ้งมังกรของร้าน “ครัวลุงจ่า” นี่ขายอยู่ที่กิโลละ 1,800 บาท เท่าที่ดูแต่ะตัวจะไซส์ประมาณกิโลกว่าตกก็อยู่ที่ประมาณตัวละ 2,000 ถึง 2,200 บาทครับ

เมนูแรกที่สั่ง – หอยเชลล์เผาเนย – เมนูนี้สั่งตามที่ดูในรีวิวของท่านอื่นๆครับ และก็เห็นสั่งกันหลายๆโต๊ะเลยทีเดียว แต่หลังจากพอได้ชิมแล้วรู้สึกว่าเนยมันเยอะไปหน่อย ทำให้รู้สึกเลี่ยนๆไปบ้าง พอลองกินคู่กับน้ำจิ้มซีฟู้ดของทางร้านมันก็ยังไม่ค่อยเข้ากันเท่าไหร่  สรุปเมนูนี้ยังไม่โดนครับ

เมนูที่สอง – กุ้งเผาครึ่งกิโล (400 บาท) กุ้งเผาสดๆ เนื้อเหนียวเด้ง เผาให้หอมๆ พร้อมกับน้ำจิ้มซีฟู้ดแซ่บๆ อร่อยลงตัวครับ

เมนูที่สาม – กุ้งอบวุ้นเส้น – วุ้นเส้นอบคู่กับเครื่องเทศและกุ้งตัวโตๆ ให้กลิ่นหอมฟุ้งออกมาเวลาเปิดฝาหม้อ ถึงแม้เมนูนี้อาจจะไม่ได้โดดเด่นนักในเรื่องของรสชาติเมื่อเทียบกับกุ้งอบวุ้นเส้นของเจ้าอื่นๆ แต่มันเด็ดตรงที่กุ้งแน่นกว่าวุ้นเส้นครับ

เมนูที่สี่ – หอยนางรมสด (100 บาท) หอยนางรมสดๆไซส์มาตรฐานมาพร้อมเครื่องเคียงครอบชุด

เมนูที่ห้า – เนื้อปูผัดผงกระหรี่  (150 บาท) – เนื้อปูเต็มปากเต็มคำ เรียกได้ว่าทุกคำที่ตักขึ้นมาต้องมีเนื้อปู ผัดคู่กับเครื่องเทศที่ให้กลิ่นหอมเด่นชัดและความเผ็ดร้อนเบาๆ และแทรกด้วนความหอมมัน จานนี้ต้องคู่กับข้าวสวยร้อนๆกำลังเหมาะครับ

ติดตามรีวิวฉบับเต็มได้ที่ --> http://pantip.com/topic/34459108